Diari Oficial de la Generalitat Valenciana


Sumari del DOGV 4640, del 28-11-2003 (2003/12925)

ORDE de 28 d'octubre de 2003, de les conselleries d'Economia, Hisenda i Ocupació i de Cultura, Educació i Esport, per la qual es regulen de forma experimental accions de Formació Professional integrada en Centres Públics dependents de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/10/28/(1)/dof/vci/html**

### Dades del document

Número de DOGV
:   4640

Data del DOGV
:   28-11-2003

Secció del DOGV
:   I. DISPOSICIONS GENERALS

Número del document
:   2003/12038


Data del document
:   28-10-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Servici Valencià d'Ocupació i Formació
    * qualificació professional
    * ensenyament públic
    * formació professional
    * centre d'ensenyament
    * planificació educativa
    * legislació
    * ensenyament professional

[2003/X12610]
  
L'Acord del Govern Valencià de data 27 d'agost de 2002 establix que en l'àmbit de les seues respectives competències les conselleries d'Economia, Hisenda i Ocupació i de Cultura, Educació i Esport establisquen les disposicions necessàries per a desenrotllar un sistema integral d'FP de qualitat i actualitzat que permeta adequar l'oferta de les distintes modalitats d'FP a les demandes individuals i del sector productiu i per tant a les necessitats de l'ocupació en els seus distints nivells de qualificació, tot optimant-ne els recursos i evitant-ne solapaments, tot això a fi de proporcionar el personal qualificat al sector empresarial, dins d'un procés de qualitat, innovació i noves incorporacions tecnològiques que permeten disposar del personal tècnic i qualificat professionalment requerit en un mercat laboral canviant i dins d'un procés d'incorporació de noves tecnologies i nous sistemes de producció del treball i amb una especial atenció en matèria de prevenció de riscs laborals, idiomes i tecnologies de la informació i comunicació.
  
Amb vista al desenrotllament d'un sistema integral d'FP de qualitat i actualitzat es considera essencial que els centres de formació de titularitat de la Generalitat Valenciana puguen impartir les ensenyances corresponents als diversos subsistemes de la formació professional, és a dir, de la formació professional reglada, de la formació professional ocupacional i, si és procedent, de la formació professional contínua.
  
Igualment el Pla Valencià de Formació Professional, aprovat pel Consell de la Generalitat Valenciana el 15 d'octubre de 2002, aposta en les seues línies estratègiques per la creació d'una Xarxa de Centres Integrats, de qualitat contrastada i capaços d'oferir respostes flexibles i adaptables als requeriments de les empreses i dels ciutadans, fent factible l'aprenentatge al llarg de tota la vida.
  
El desenrotllament d'estes accions experimentals de Formació Professional Integrada permetrà anar iniciant un camí en el desenrotllament, disseny i planificació dels futurs Centres Integrats d'FP en els que la qualificació professional obtinguda en les distintes modalitats formatives tindrà un referent comú de competències que permetrà aconseguir accions formatives dirigides a les necessitats dels processos productius i del mercat de treball, tot això emmarcat en un sistema integrat capaç d'aconseguir un tractament global, coordinat i eficaç de les qualificacions i la formació professional de persones, empreses i organitzacions.
  
Amb això, en la nostra Comunitat se contínua en la consecució del que preveu la Llei Orgànica 5/2002, de 19 de juny, de les Qualificacions i de la Formació Professional, l'article 11 de la qual contempla l'existència de Centres de Formació Professional en què s'impartisquen ofertes de formació professional conduents a l'obtenció de títols de formació professional i certificats de professionalitat.
  
El Reial Decret 1.128/2003 de 5 de setembre, regula el Catàleg Nacional de Qualificacions Professionals, com a eix fonamental del Sistema de Qualificacions i Formació Professional amb l'objectiu d'ordenar sistemàticament les qualificacions identificades en el sistema productiu i de propiciar una xarxa que permeta integrar les polítiques actives de caràcter formatiu.
  
En virtut de tot això, i en ús de les facultats que ens conferix la Llei 5/1983, de 30 de desembre, de Govern Valencià,
  
ORDENEM
  
Primer
  
En els Instituts d'Educació Secundària que constituiran el Sistema Integrat Valencià de Formació Professional, de la Generalitat Valenciana que així es determine, podran impartir-se mòduls o cicles de Formació Professional Específica i mòduls o Certificats de Professionalitat de Formació Professional Ocupacional, tant a treballadors desocupats com ocupats.
  
Els dits Centres hauran de reunir els requisits mínims que preveu la normativa vigent, en cada modalitat, i podran així mateix impartir, prèvia autorització de l'administració corresponent, ensenyances de Formació Professional no incloses en el paràgraf anterior.
  
Segon
  
Els Instituts d'Educació Secundaria que desenrotllen les accions descrites en l'apartat anterior, comptaran amb el suport d'un altre Centre de Formació del Servef, per a facilitar la col·laboració en tot allò que s'ha relacionat amb el desenrotllament dels programes, l'assessorament i la gestió administrativa.
  
Tercer
  
Els centres en què es vagen a desenrotllar les accions formatives previstes en esta orde seran determinats per resolució conjunta de la Secretaria Autonòmica d'Ocupació i Direcció General del SERVEF i de la Secretaria Autonòmica d'Educació.
  
En la dita resolució s'indicaran les ensenyances de Formació Professional Ocupacional que, segons els casos, podran impartir.
  
Quart
  
Les despeses de funcionament aniran a càrrec del propi centre on es desenrotllen les accions formatives.
  
Les despeses del personal que impartisca ensenyances corresponents a la Formació Professional Ocupacional podran sufragar-se a càrrec del Pla Nacional de Formació i Inserció Professional quan dit personal procedisca del Fitxer d'Experts Docents de la Direcció General de Formació i Qualificació Professional.
  
Quint
  
El personal docent funcionari que impartisca ensenyances de Formació Professional de distintes modalitats, haurà de comptar amb l'oportuna compatibilitat, que es concedirà en els termes reglamentàriament establits.
  
Sext
  
Per a la coordinació i el seguiment de les accions descrites en esta orde es constituirà una Comissió Mixta, formada per tres tècnics de les conselleries d'Economia, Hisenda i Ocupació i tres de Cultura, Educació i Esport, nomenats pels directors generals de Formació i Qualificació Professional del SERVEF i d'Ensenyament de la Conselleria de Cultura, Educació i Esport, que informarà periòdicament al Consell Valencià de Formació Professional.
  
El que disposa l'anterior paràgraf s'entén sense perjuí de les facultats de govern, administració i règim intern dels Centres, que seran de l'òrgan a què corresponga la dita funció.
  
Sèptim
  
Es delega en els directors dels IES la firma de convenis de col·laboració amb institucions sense ànim de lucre de caràcter privat que permeten la utilització d'espais formatius per a la realització de cursos de Formació Professional Ocupacional o Contínua en les condicions que establisca la direcció general d'Ensenyament, dins d'un procés d'optimació de recursos públics i adequació de les activitats a les necessitats i demandes dels distints sectors de la nostra Comunitat, sempre que dels mateixos no es deriven obligacions econòmiques per als centres educatius.
  
DISPOSICIONS ADDICIONALS
  
Primera
  
Podran desenrotllar-se accions integrades a partir del curs 2003-2004 en els Centres següents:
  
Centre: IES el Carrús 60488073
  
Localitat: Elx
  
Família professional: Arts Gràfiques/Indústries Gràfiques
  
CICLES FORMATIUS CERTIFICATS DE PROFES.
  
Impressió en arts gràfiques Grafista/ Maquetista
  
Preimpressió en arts gràfiques Impressor d'Òfset d'un color
  
Enquadernació i Manipulats de paper i cartó
  
Disseny i producció editorial
  
Producció en indústries d'Arts gràfiques
  
Centre: IES núm. 2 de Cheste 25512331
  
Localitat: Cheste
  
Família professional: Manteniment de vehicles autopropulsats/Automoció
  
CICLES FORMATIUS CERTIFICATS DE PROFES.
  
Carrosseria Xapista Pintor de vehicles
  
Electromecànica de vehicles Electricista/Electrònic de vehicles
  
Automoció
  
Manteniment aeromecànic
  
Centre: IES el Caminàs 73708392
  
Localitat: Castelló
  
Família professional: Vidre i Ceràmica/Artesania
  
CICLES FORMATIUS CERTIFICATS DE PROFES.
  
Operacions de fabricació de productes ceràmics Canterer Ceramista
  
Desenrotllament i fabricació de productes ceràmics
  
Centre: IES Jaume H 90502076
  
Localitat: Ontinyent
  
Família professional: Tèxtil, confecció i pell/Indústries tèxtils, de la pell i el cuir
  
CICLES FORMATIUS CERTIFICATS DE PROFES.
  
Operacions d'ennobliment tèxtil Maquinista de confecció
  
Producció de teixits de punt
  
Processos d'ennobliment tèxtil
  
Processos tèxtils de filatura i tejeduría de calada
  
Centre: IES Joan Coromines 57881264
  
Localitat: Benicarló
  
Família professional: Edificació i Obra Civil/Edificació i Obres Públiques
  
CICLES FORMATIUS CERTIFICATS DE PROFES.
  
Desenrotllament i aplicació de projectes de construcció Llanterner
  
Família professional: Manteniment i servicis a la producció/ Muntatge i Instal·lació
  
CICLES FORMATIUS CERTIFICATS DE PROFES.
  
Muntatge i manteniment d'instal·lacions de fred, climatització i producció de calor Frigorista
  
Mantenidor d'aire preparat i fluids.
  
Família professional: Hostaleria i Turisme/Turisme i Hostaleria
  
CICLES FORMATIUS CERTIFICATS DE PROFES.
  
Cuina Cuiner
  
Pastisseria i forn
  
Servicis de restaurant i bar Cambrer/a de restaurant bar
  
Família professional: Fusta i Moble/Indústria de la Fusta i el Suro
  
CICLES FORMATIUS CERTIFICATS DE PROFES.
  
Fabricació a mesura i instal·lació de fusteria i moble Mecanitzador de fustes i taulers
  
Operador d'armat i muntatge de fusteria i moble
  
Barnitzador-Lacador
  
Fuster
  
Ebenista
  
Centre: IES l'Olleria 93422742
  
Localitat: L'Olleria
  
Família professional: Vidre i ceràmica/Artesania
  
CICLES FORMATIUS CERTIFICATS DE PROFES.
  
Operacions de fabricació de vidre i transformats Decorador d'objectes de vidre
  
Centre: IES Eduardo Merello 20779814
  
Localitat: Sagunt-Port
  
Família professional: Fabricació Mecànica/Indústries de la Fabricació d'Equips Mecànics, Elèctrics i Electrònics
  
CICLES FORMATIUS CERTIFICATS DE PROFES.
  
Mecanitzat Matricer motlista
  
Producció per mecanitzat Preparador-Programador de màquines-ferramentes amb C.N.C.
  
Centre: IES la Marxadella 34891611
  
Localitat: Torrent
  
Família professional: Imatge i So/Informació i Manifestacions Artístiques
  
CICLES FORMATIUS CERTIFICATS DE PROFES.
  
Laboratori d'imatge Fotògraf
  
Imatge Operador de Càmera
  
Producció audiovisuals, ràdio i espectacles Editor-muntador d'imatge
  
So Tècnic de so
  
Centre: IES Batoi 97146977
  
Localitat: Alcoi
  
Família professional: Administració i Gestió/Administració i Oficines/Assegurances i Finances
  
CICLES FORMATIUS CERTIFICATS DE PROFES.
  
Gestió administrativa Empleat d'oficina
  
Administració i finances Administratiu comercial
  
Secretariat Tècnic administratiu d'assegurances
  
Centre: IES Antonio J. Cavanilles 89823424
  
Localitat: Alacant
  
Família professional: Electricitat i Electrònica/Muntatge i Instal·lació/Manteniment
  
CICLES FORMATIUS CERTIFICATS DE PROFES.
  
Equips i instal·lacions electrotècniques Electromecànic de manteniment
  
Equips electrònics consum Electrònic de manteniment
  
Desenrotllament productes electrònics Electricista d'edificis
  
Instal·lacions electrotècniques Instal·lador d'equips i sistemes de comunicació
  
Sistemes de regulació i control automàtic
  
Segona
  
De conformitat amb la Disposició Addicional primera de la Llei Orgànica 5/2002 de 19 de juny, de les Qualificacions i la Formació Professional, els funcionaris dels Cossos de Professors d'Ensenyança Secundària i de Professors Tècnics de Formació Professional dels Centres autoritzats, citats en la disposició addicional primera de la present Orde, podran impartir ensenyances de Formació Ocupacional fins al límit de la compatibilitat que determine l'administració competent.
  
DISPOSICIONS FINALS
  
Primera
  
S'autoritza les direccions generals d'Ensenyament de la Conselleria de Cultura, Educació i Esport, i de Formació i Qualificació Professional del SERVEF, perquè en l'àmbit de les seues respectives competències adopten les mesures necessàries per al compliment d'esta orde.
  
Segona
  
S'autoritza a la Secretaria Autonòmica d'Ocupació i Direcció General del SERVEF i a la Secretaria Autonòmica d'Educació perquè, a través de resolució conjunta, puguen extingir, ampliar i modificar les condicions per a la impartició de les accions experimentals de Formació Professional relacionades en la Disposició Addicional primera.
  
Tercera
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
València, 28 d'octubre de 2003
  
El conseller de Cultura, Educació i Esport,
  
ESTEBAN GONZÁLEZ PONS
  
El conseller d'Economia, Hisenda i Ocupació,


Còpia Permalink ELI